open-index/open-wikipedia-markdown huggingface dataset:
กะละมัง

200px|thumb|กะละมังทองเหลือง จารึกอักษรอาหรับ จากศตวรรษที่ 13 พิพิธภัณฑ์ศิลปะอิสลาม ในปาแลร์โม อิตาลี

**กะละมัง** () คือ ภาชนะที่มีรูปร่างคล้ายอ่าง ทรงกลมหรือรี มีขนาดกว้างและก้นลึก พื้นกะละมังอาจจะมีลักษณะมนหรือเรียบแบนก็ได้ กะละมังจัดเป็นอุปกรณ์เครื่องใช้สารพัดประโยชน์ที่พบได้ทั่วไปในครัวเรือน นิยมใช้ในงานที่เกี่ยวข้องกับน้ำหรือการทำความสะอาด เช่น ซักผ้า ล้างภาชนะ ล้างทำความสะอาดวัตถุดิบประกอบอาหาร เตรียมอาหาร อาบน้ำเด็กทารก ไปจนถึงการเพาะเลี้ยงสัตว์น้ำและการใช้งานในเชิงเกษตรกรรม

ในปัจจุบัน กะละมังผลิตขึ้นจากวัสดุที่หลากหลายเพื่อให้เหมาะสมกับการใช้งานแต่ละประเภท เช่น พลาสติก โลหะ (เช่น สเตนเลส เหล็กชุบสังกะสี อะลูมิเนียม) และอาจมีการเพิ่มลวดลายหรือสีสันลงบนพื้นผิวเพื่อความสวยงาม

## นิรุกติศาสตร์และคำศัพท์
คำว่า “กะละมัง” ในภาษาไทยเป็นคำยืมที่มาจากภาษาโปรตุเกส

ในภาษาอังกฤษคำว่า bowl แทนความหมายรวมทั้งหมดของ ชาม ขัน และกะละมัง

## ประวัติ
ก่อนที่จะมีการประดิษฐ์พลาสติกหรือโลหะผสม มนุษย์ในยุคโบราณใช้ภาชนะที่ทำจากไม้สลัก, ดินเผา หรือหินทุบเป็นแอ่งสำหรับกักเก็บน้ำเพื่อใช้ทำความสะอาดร่างกายและสิ่งของ

## อ้างอิง

หมวดหมู่:บรรจุภัณฑ์
สปิตซ์

**สปิตซ์** (Spitz) อาจหมายถึง
* สปิตซ์ (พันธุ์สุนัข) 
* สปิตซ์ (วงดนตรี) วงดนตรีจากประเทศญี่ปุ่น
เจ้าจอมมารดาเที่ยง ในรัชกาลที่ 4

**เจ้าจอมมารดาเที่ยง** ในพระบาทสมเด็จพระจอมเกล้าเจ้าอยู่หัว (สกุลเดิม *โรจนดิศ*, 27 ธันวาคม พ.ศ. 2374 - 24 มกราคม พ.ศ. 2456) เป็นเจ้าจอมมารดาของ พระเจ้าบรมวงศ์เธอ กรมหลวงสมรรัตนศิริเชฐ พระเจ้าบรมวงศ์เธอ กรมหมื่นราชศักดิ์สโมสร และพระเจ้าบรมวงศ์เธอ กรมหมื่นพงษาดิศรมหิป

## ประวัติ
เจ้าจอมมารดาเที่ยง เกิดเมื่อวันที่ 27 ธันวาคม พ.ศ. 2374 เป็นธิดาคนโตของพระยาอัพภันตริกามาตย์ (ดิศ โรจนดิศ) และขรัวยายคล้าย มีน้องสาวที่เข้าถวายตัวเป็นเจ้าจอมด้วยกัน คือ เจ้าจอมมารดาชุ่ม ในรัชกาลที่ 4, เจ้าจอมมารดาทับทิม ในรัชกาลที่ 5 และเจ้าจอมมารดาแส ในรัชกาลที่ 5

พระบาทสมเด็จพระจอมเกล้าเจ้าอยู่หัวโปรดปรานและไว้วางพระราชหฤทัยเจ้าจอมมารดาเที่ยง โปรดเกล้าฯ ให้บัญชาการห้องพระเครื่องต้น เจ้าจอมมารดาเที่ยงให้ประสูติการพระราชโอรส พระราชธิดาในพระบาทสมเด็จพระจอมเกล้าเจ้าอยู่หัว ถึง 10 พระองค์ คือ
# พระเจ้าบรมวงศ์เธอ กรมหลวงสมรรัตนศิริเชฐ (พ.ศ. 2395–2474)
# พระเจ้าบรมวงศ์เธอ พระองค์เจ้าเสวตรวรลาภ (พ.ศ. 2397–2402)
# พระเจ้าบรมวงศ์เธอ พระองค์เจ้าศรีนาคสวาดิ (พ.ศ. 2398–2456)
# พระเจ้าบรมวงศ์เธอ กรมหมื่นราชศักดิ์สโมสร (พ.ศ. 2399–2474) ต้นราชสกุลกมลาศน์
# พระเจ้าบรมวงศ์เธอ พระองค์เจ้ากนกวรรณเลขา (พ.ศ. 2400–2461)
# พระเจ้าบรมวงศ์เธอ พระองค์เจ้าหญิง (ประสูติเมื่อวันที่ 30 พฤศจิกายน พ.ศ. 2402 สิ้นพระชนม์เมื่อมีพระชันษาได้ 8 วัน)
# พระเจ้าบรมวงศ์เธอ กรมหมื่นพงษาดิศรมหิป (พ.ศ. 2404–2478) ต้นราชสกุลชยางกูร
# พระเจ้าบรมวงศ์เธอ พระองค์เจ้าแขไขดวง (พ.ศ. 2406–2472)
# พระเจ้าบรมวงศ์เธอ พระองค์เจ้าจรูญฤทธิเดช (พ.ศ. 2408 สิ้นพระชนม์เมื่อมีพระชันษาได้ 9 วัน)
# พระเจ้าบรมวงศ์เธอ พระองค์เจ้าพวงสร้อยสอางค์ (พ.ศ. 2409–2493)

เจ้าจอมมารดาเที่ยง เป็นหนึ่งในเจ้าจอมมารดารุ่นใหญ่ที่พระบาทสมเด็จพระจอมเกล้าเจ้าอยู่หัวพระราชทานพระบรมราชานุญาตให้ออกมาคำนับคณะทูตฝรั่งเศส นำโดยเจ้าชายแฟร์ดีน็องด์ ดยุกแห่งอาล็องซง (Ferdinand d'Orléans, Duc d'Alençon) เจ้าชายหลุยส์แห่งออร์เลอ็องส์ เจ้าชายแห่งกงเด (Louis d'Orléans, Prince de Condé) และเคานต์โบวัวร์ เมื่อ พ.ศ. 2409 โดยที่พระบาทสมเด็จพระจอมเกล้าเจ้าอยู่หัวทรงจูงแขนเจ้าจอมมารดาเที่ยงให้มาถวายคำนับคณะทูตด้วยการจับมือตามธรรมเนียมตะวันตก แล้วทรงออกพระโอษฐ์ชมบาทบริจาริกานางนี้ว่า "เจ้าจอมมารดาท่านนี้ให้ลูกฉันถึง 10 คน เธอเป็นคนดีที่สุด"

เจ้าจอมมารดาเที่ยงเป็นผู้สร้างวัดมัชฌันติการามขึ้นที่ตำบลบางซื่อ เมื่อ พ.ศ. 2417 พระบาทสมเด็จพระจุลจอมเกล้าเจ้าอยู่หัว พระราชทานนามวัด มีความหมายว่า "วัดของเจ้าจอมมารดาเที่ยง"

เจ้าจอมมารดาเที่ยงถึงแก่อสัญกรรมเมื่อวันที่ 24 มกราคม พ.ศ. 2456 ในรัชสมัยพระบาทสมเด็จพระมงกุฎเกล้าเจ้าอยู่หัว สิริอายุ  มีพระราชพิธีพระราชทานเพลิงศพเมื่อวันที่ 31 พฤษภาคม พ.ศ. 2457 ณ พระเมรุ วัดราชาธิวาสราชวรวิหาร

## ในวัฒนธรรมสมัยนิยม
มีนักแสดงผู้รับบท เจ้าจอมมารดาเที่ยง ในรัชกาลที่ 4 ได้แก่ 

* เกล ซอนเดอร์การ์ด จากภาพยนตร์เรื่อง Anna and the King of Siam (2489)
* เทอร์รี ซอนเดอร์ส จากภาพยนตร์เรื่อง เดอะคิงแอนด์ไอ (2499)
* ลิซ่า ลู จากละครเรื่อง แอนนาแอนด์เดอะคิง (2515)
* ดีนน่า ยูซอฟ จากภาพยนตร์เรื่อง แอนนาแอนด์เดอะคิง (2542)

## เครื่องราชอิสริยาภรณ์

* พ.ศ. 2447 - 80px|border เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)

## อ้างอิง

หมวดหมู่:พระภรรยาในรัชกาลที่ 4
หมวดหมู่:สกุลโรจนดิศ
หมวดหมู่:เจ้าจอมมารดา
หมวดหมู่:ชาวไทยเชื้อสายลาว
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญรัตนาภรณ์ ม.ป.ร.2‎
วัดมังกรกมลาวาส

300px|thumb|right|"ซำป้อหุกโจ้ว" ชื่อเรียกสามพระประธานประจำวัดมังกรกมลาวาส

**วัดมังกรกมลาวาส** หรือ **วัดเล่งเน่ยยี่** (ตัวเต็ม: 龍蓮寺, ตัวย่อ: 龙莲寺, พินอิน: Lóng lián sì  *หลงเหลียนซื่อ*, ฮกเกี้ยน: เล้งเหลียนซี่, สำเนียงแต้จิ๋ว: เล่งเน่ยยี่, สำเนียงกวางตุ้ง: หล่งลิ่นจี๋, สำเนียงฮากกา: หลุ่งเหลี่ยนซื้อ) เป็นวัดในสังกัดคณะสงฆ์จีนนิกายแห่งประเทศไทย ตั้งอยู่บนถนนเจริญกรุง ระหว่างซอยเจริญกรุง 19 และ 21 ในเขตป้อมปราบศัตรูพ่าย กรุงเทพมหานคร เป็นที่คุ้นเคยในหมู่ชาวไทยเชื้อสายจีน และชาวจีนจากต่างประเทศ นักแสวงบุญมักมาขอพรเพื่อสิริมงคล สะเดาะเคราะห์สำหรับผู้ที่เกิดปีชงในแต่ละปี

วัดนี้ มีชื่อเรียกกันโดยทั่วไปว่า "วัดเล่งเน่ยยี่" เพราะคำว่า "เล่ง"  ในภาษาจีนแต้จิ๋ว แปลว่า มังกร คำว่า “เน่ย” แปลว่า ดอกบัว และคำว่า “ยี่” แปลว่า วัด ชื่อวัดอย่างเป็นทางการคือ "วัดมังกรกมลาวาส" พระราชทานจากพระบาทสมเด็จพระมงกุฎเกล้าเจ้าอยู่หัว เมื่อวันที่ 16 กุมภาพันธ์ ร.ศ. 130

## ถาวรวัตถุ
วัดนี้ก่อตั้ง เมื่อปี พ.ศ. 2414 ใช้เวลาก่อสร้าง 8 ปีกว่าจะแล้วเสร็จ มีลักษณะสถาปัตยกรรมเป็นแบบทางจีนตอนใต้ของสกุลช่างแต้จิ๋ว โดยวางแปลนตามแบบวัดหลวง คือ มีวิหารท้าวจตุโลกบาลเป็นวิหารแรก ตรงกลางเป็นพระอุโบสถ ข้างหลังพระอุโบสถเป็นวิหารเทพเจ้า การสร้างใช้ไม้และอิฐเป็นวัสดุสำคัญ

จากประตูทางเข้า เข้าไปจะถึงวิหารท้าวโลกบาลทั้ง 4 มีเทวรูปเทพเจ้า 4 องค์ (ข้างละ 2 องค์) ในชุดนักรบจีนและถืออาวุธและสิ่งของต่าง ๆ กัน เช่น พิณ ดาบ  ร่ม เจดีย์ ชาวจีนเรียกว่า "ซี้ไต๋เทียงอ้วง" หมายถึงเทพเจ้าที่ปกปักรักษา คุ้มครองทิศต่าง ๆ ทั้ง 4 ทิศ ถัดจากวิหารท้าวจตุโลกบาล คือ อุโบสถ เป็นที่ประดิษฐานของพระประธานของวัด คือ พระโคตมพุทธเจ้า พระอมิตาภพุทธะ พระไภษัชยคุรุพุทธะ ทั้งหมด 3 องค์ หรือ "ซำป้อหุกโจ้ว" พร้อมพระอรหันต์อีก 18 องค์ หรือที่เรียกว่า "จับโป๊ยหล่อหั่ง"

ทางด้านขวามีเทพเจ้าต่าง ๆ หลายองค์ เช่น เทพเจ้าผู้คุ้มครองโชคชะตา หรือ "ไท้ส่วยเอี๊ยะ" เทพเจ้าแห่งยาหรือหมอเทวดา "หั่วท้อเซียงซือกง" และที่นิยมไหว้ขอพรมากคือ เทพเจ้าแห่งโชคลาภ "ไฉ่ซิ้งเอี๊ยะ" เทพเจ้าเฮ่งเจีย หรือ "ไต่เสี่ยหุกโจ้ว" พระเมตไตรยโพธิสัตว์ หรือ "ปู๊กุ่ยหุกโจ้ว" ซึ่งคล้ายกับพระมหากัจจายนะ "กวนอิมผู่สัก" (หรือพระอวโลกิเตศวรโพธิสัตว์) "แป๊ะกง" และ "แป๊ะม่า" รวมเทพเจ้าในวัด จะมีทั้งหมด 58 องค์

## ลำดับเจ้าอาวาส
นับตั้งแต่ก่อตั้งมา วัดมังกรกมลาวาสมีเจ้าอาวาสตามลำดับ ดังนี้

## อ้างอิง

## ดูเพิ่ม
* วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์

## แหล่งข้อมูลอื่น
* วัดมังกรกมลาวาส 

เล่งเน่ยยี่ออนไลน์ แก้ชงออนไลน์

มังกรกมลาวาส
มังกรกมลาวาส
หมวดหมู่:โบราณสถานในเขตป้อมปราบศัตรูพ่าย
หมวดหมู่:ไชนาทาวน์ (กรุงเทพมหานคร)
ฟิล์มเลือด

[thumb|right|ภาพ[ลิมโฟไซต์จากฟิล์มเลือดจากการย้อมแบบ Wright's stain ซึ่งสามารถเห็นเม็ดเลือดแดง และเกล็ดเลือดด้วย]]
**ฟิล์มเลือด** หรือ **สเมียร์เลือด** () คือ การหยดเลือดลงบนสไลด์แล้วทำการไถสไลด์เพื่อให้เซลล์เม็ดเลือดต่าง ๆ กระจายตัวไปบนแผ่นสไลด์ หลังจากนั้น จึงนำแผ่นสไลด์ไปทำการย้อมสี และนำไปวินิจฉัยทางโลหิตวิทยาต่อไป ฟิล์มเลือดนั้นสามารถบอกถึงลักษณะและจำนวนของเม็ดเลือดแดง เม็ดเลือดขาว เกล็ดเลือด และสามารถใช้ประเมินปริมาณฮีโมโกลบินได้อย่างคร่าว ๆ นอกจากนี้ ยังมีประโยชน์ในการวินิจฉัยปรสิตบางชนิดที่อาศัยอยู่ในเลือด อาทิเช่น เชื้อมาลาเรีย และ เชื้อที่ก่อให้เกิดโรคเท้าช้าง เป็นต้น

## การเตรียมฟิล์มเลือด
การเตรียมฟิล์มเลือด  เริ่มจากการหยดเลือดลงบนแผ่นสไลด์ที่ด้านใดด้านหนึ่งของสไลด์ แล้วใช้ตัวไถมาแตะที่ด้านหน้าของหยดเลือด โดยให้ตัวไถทำมุม 30-45 องศากับแผ่นสไลด์  แล้วไถตัวไถไปข้างหน้าด้วยความเร็วสม่ำเสมอ จะเกิดเป็นฟิล์มเลือด โดยฟิล์มเลือดที่ดีนั้นควรจะมีความยาวประมาณ 3-4 เซนติเมตร และปลายฟิล์มมน (ปลายลิ้นหมา) หลังจากนั้น จึงนำไปย้อมสี

## การย้อมสีฟิล์มเลือด
สีที่ใช้ในการย้อมนั้น คือ Romanowsky dyes ซึ่งสามารถแบ่งออกได้หลายประเภท แต่ที่นิยมนำมาใช้มากทางโลหิตวิทยา ได้แก่
# Giemsa stain 
# Wright's stain ส่วนมากใช้สำหรับการดูเซลล์เม็ดเลือดชนิดต่าง ๆ ใช้เวลาในการเตรียมไม่นานนัก 

## ประโยชน์ของฟิล์มเลือด
ฟิล์มเลือดนั้นสามารถนำมาใช้เป็นเครื่องมือในการช่วยวินิจฉัยโรคทางโลหิตวิทยาได้ โดยปกติแล้วเราใช้ฟิล์มเลือดเพื่อการตรวจความสมบูรณ์ของเลือด  (CBC:Complete blood count) อย่างไรก็ตาม เราสามารถใช้ฟิล์มเลือดเพื่อวินิจฉัยเบื้องต้นของโรคทางโลหิตวิทยาได้ อาทิเช่น มะเร็งเม็ดเลือดขาว โลหิตจาง รวมทั้ง ดูความผิดปกติของรูปร่างและจำนวนของเม็ดเลือดต่าง ๆ ภายในร่างกายได้ด้วย

นอกจากนี้ ฟิล์มเลือดยังมีประโยชน์ในการวินิจฉัยโรคที่เกิดจากปรสิตบางชนิดได้ อาทิเช่น มาลาเรีย หรือโรคไข้จับสั่น ซึ่งบางระยะของปรสิตที่ก่อโรคนี้จะอาศัยอยู่ในเม็ดเลือดแดง ดังนั้น เราจึงสามารถใช้ฟิล์มเลือดในการดูลักษณะความแตกต่างของเชื้อเพื่อจำแนกสปีชีส์ของเชื้อในเบื้องต้นได้ เป็นต้น

## อ้างอิง
* สุภินันท์ สเป็ค-สายเชื้อ ,โลหิตวิทยา,2534

หมวดหมู่:การตรวจทางห้องปฏิบัติการทางการแพทย์
ฟุตบอลทีมชาติจอร์เจีย

**ฟุตบอลทีมชาติจอร์เจีย** () เป็นทีมฟุตบอลตัวแทนของประเทศจอร์เจีย อยู่ภายใต้การควบคุมของสหพันธ์ฟุตบอลจอร์เจีย นัดแรกของทีมชาติจอร์เจียเกิดขึ้นเมื่อ พ.ศ. 2534 ในขณะที่ยังเป็นส่วนหนึ่งของสหภาพโซเวียต ทีมชาติจอร์เจียได้เข้าร่วมรอบคัดเลือกของทุกการแข่งขันครั้งใหญ่ตั้งแต่ฟุตบอลชิงแชมป์แห่งชาติยุโรป 1996 เป็นต้นมา และจะได้ลงแข่งขันรอบสุดท้ายของรายการนี้เป็นครั้งแรกในปี 2024 นัดเหย้าของจอร์เจียเล่นที่สนามกีฬาบอริส ไปชัดเซ ในทบิลิซี

## ผลงาน
### [[ฟุตบอลโลก]]
* 1930 ถึง 1994 - *ไม่ได้เข้าร่วม (เป็นส่วนหนึ่งของสหภาพโซเวียต) *
* 1998 ถึง 2022 - *ไม่ผ่านรอบคัดเลือก*

### [[ฟุตบอลชิงแชมป์แห่งชาติยุโรป]]
* 1960 ถึง 1992 - *ไม่ได้เข้าร่วม (เป็นส่วนหนึ่งของสหภาพโซเวียต) *
* 1996 ถึง 2020 - *ไม่ผ่านรอบคัดเลือก*
* 2024 - รอบ 16 ทีมสุดท้าย

## ผู้เล่น
### ผู้เล่นชุดปัจจุบัน
รายชื่อผู้เล่นถูกเรียกตัวในการแข่งขัน ทีมชาติไทย และ ทีมชาติไซปรัส ในวันที่ 12 และ 15 ตุลาคม พ.ศ. 2566

''ข้อมูลการลงเล่นและการทำประตูนับถึงวันที่ 12 กันยายน พ.ศ. 2566 หลังจากการพบกับ 

## อ้างอิง

## แหล่งข้อมูลอื่น

จอร์เจีย
หมวดหมู่:ฟุตบอลในประเทศจอร์เจีย
ตัวเลขญี่ปุ่น

**ตัวเลขญี่ปุ่น** เป็นตัวเลขที่ใช้ภายในประเทศญี่ปุ่น โดยรูปแบบอักษรและระบบได้รับอิทธิพลมาจากประเทศจีนเกือบทั้งหมด เสียงอ่านของตัวเลขญี่ปุ่นมีทั้งเสียงที่ยืมมาจากประเทศจีนและเสียงที่ประเทศญี่ปุ่นคิดค้นขึ้นเอง นอกเหนือจากนี้ระบบตัวเลขของญี่ปุ่นนั้นยังสามารถออกเสียงได้มากมาย อย่างเช่น การนับสิ่งของ หรือวันที่ในปฏิทิน รูปแบบของคำอ่านก็จะเปลี่ยนแปลงไปจากเดิม

## รูปแบบตัวเลขของญี่ปุ่น
ตัวเลขญี่ปุ่นนั้นสามารถเขียนได้สองลักษณะคือตัวเลขอาหรับ (1, 2, 3) หรือตัวเลขจีน (, , ) ตัวเลขอาหรับมักใช้ในงานเขียนแนวนอน ส่วนตัวเลขจีนมักพบในงานเขียนแนวตั้ง

ตัวเลขส่วนใหญ่มีวิธีอ่านสองแบบ โดยแบบจีนใช้ในจำนวนเชิงการนับ (อ่านแบบ"อง") และแบบญี่ปุ่น (อ่านแบบ"คุง") ใช้กับตัวเลขที่ไม่ทางการถึง 10 ในบางกรณี (ดูข้างล่าง) แบบญี่ปุ่นสามารถใช้ได้ทุกรูปแบบ เสียงอ่านในอดีตกำกับด้วยสัญลักษณ์ †

 สามารถพบรูปเขียนพิเศษ  (*มารุ* หมายถึง "กลม" หรือ "วงกลม") ตัวอย่างยอดนิยมคือห้างสรรพสินค้า 109 ที่เขตชิบูยะ ซึ่งอ่านเป็น *อิจิ-มารุ-คีว* (一〇九; บางครั้งสามารถอ่านได้เป็น 'สิบ-เก้า' (*โท-คีว*) ซึ่งเป็นการเล่นคำถึงชื่อห้างสรรพสินค้าโทคีว ผู้เป็นเจ้าของอาคารนี้) การใช้ *มารุ* เป็นเลข 0 คล้ายกับการอ่านเลข 0 ในภาษาอังกฤษเป็น *oh* อย่างไรก็ตาม ถ้าเขียนเป็นตัวเลข ก็จะเป็น 0 หรือ  นอกจากนี้ ในเลขโทรศัพท์จะอ่านเลขสองและห้าเป็นเสียงยาว (เช่น にい นี และ ごお โก)

จากหมายเหตุข้างบน ผู้คนมักนิยมอ่านเป็น *ยง* (4) และ *นานะ* (7) มากกว่า *ชิ* และ *ชิจิ* โดยมีเหตุผลอ้างว่าเป็นเพราะ *ชิ* พ้องเสียงกับคำว่า *ความตาย* () ซึ่งทำให้มันเป็นรูปอ่านที่โชคร้าย (ดูอาการกลัวเลขสี่) ในขณะที่ *ชิจิ* ออกเสียงคล้ายกับ *อิจิ* (1), *ชิ* หรือ *ฮาจิ* (8) อย่างไรก็ตาม ในคำและวลีจำนวนมาก จะมีกาารอ่าน *ชิ* และ *ชิจิ* นอกจากนี้ เมื่ออ่านเป็นชื่อตัวเลข (เป็น "อิจิ, นิ, ซัง, ชิ,...") ก็มีการพูดคำเหล่านี้ด้วย

หมายเลข 9 ก็ถือเป็นเลขโชคร้าย เพราะเสียง *คุ* ไปพ้องเสียงกับคำว่า *ความทุกข์* () ส่วนเลข 13 บางครั้งถือเป็นโชคร้าย ถึงแม้ว่ามันจะมาจากธรรมเนียมตะวันตกก็ตาม ในทางตรงกันช้าม เลข 7 และบางครั้งรวมเลข 8 ถือเป็นเลขนำโชคในภาษาญี่ปุ่น

## ตัวเลขทางการ

ตัวเลขญี่ปุ่นยังมีชุดอักษรคันจิสำหรับตัวเลขที่เรียกว่า ***ไดจิ*** (大字) เหมือนกับตัวเลขจีน โดยจะใช้ในเอกสารทางการหรือธุรกรรมเพื่อป้องกันไม่ให้มิจฉาชีพแอบใส่ขีดเพิ่มหนึ่งหรือสองขีด ซึ่งเปลี่ยนให้เลขหนึ่งไปเป็นเลขสองหรือสาม ตัวเลขทางการมีรูปร่างเหมือนกับตัวเลขทางการจีนแต่มีขีดน้อยกว่า ปัจจุบัน เฉพาะเลขหนึ่ง สอง สาม และสิบเท่านั้นที่เขียนในเอกสารทางการในรูปทางการ (เลข 4 ถึง 9, 100, 1000 และ 10000 เขียนเหมือนกับตัวเลขทั่วไป ตามตารางข้างล่าง)

ตัวเลขทางการ:

ธนบัตรเยนจำนวน 1000-เยน, 2000-เยน, 5000-เยน และ 10000-เยน ฉบับปัจจุบัน มีตัวเลขทางการ 千, 弐千, 五千 และ 壱万 ตามลำดับ

## อ้างอิง

## แหล่งข้อมูลอื่น
* 大数の名前について 
* Ancient Japanese number system 
* English exercises for learning Japanese numerals
* Audio to learn the pronunciation for Japanese numbers
* Convert kanji numerals to arabic numerals (sci.lang.Japan FAQ page)
* Convert arabic numerals to kanji numerals (sci.lang.Japan FAQ page)

หมวดหมู่:ระบบเลข
หมวดหมู่:ภาษาญี่ปุ่น
Т

**Te** (Т, т) คืออักษรซีริลลิกตัวหนึ่ง ใช้แทนเสียง // เหมือน t ในภาษาอังกฤษ หรือ ต หรือ ท ในภาษาไทย หรือเปลี่ยนเป็น // เมื่อสะกดด้วยสระที่เลื่อนเสียงไปทางเพดานแข็ง อักษรตัวนี้มีพัฒนาการมาจากอักษรกรีก เทา ชื่อเดิมของอักษรนี้คือ *tvr̥do* และมีค่าของเลขซีริลลิกเท่ากับ 300

## แบบอักษรลายมือ
thumb|left|ตัวอย่างแบบอักษรลายมือในภาษามาซิโดเนีย
ในลักษณะของการเขียนด้วยลายมือ (ยกเว้นภาษาเซอร์เบียและภาษามาซิโดเนีย) อักษรตัวเล็กของ Te จะมีรูปร่างคล้ายอักษรละติน m มากกว่าที่จะเป็น t ดังนี้: *<big><span style="font-family: Times;">Т, т</span></big>* ซึ่งมักจะทำให้เกิดความสับสนสำหรับผู้ที่เรียนภาษาในกลุ่มภาษาสลาวิกในระยะแรก

สำหรับในภาษาเซอร์เบียและภาษามาซิโดเนีย เมื่อเขียนอักษรนี้ด้วยลายมือ อักษรตัวเล็กจะมีรูปร่างคล้ายอักษรละติน m ที่กลับหัว (ɯ) อีกทั้งยังมีขีดอยู่ข้างบนเพื่อให้เกิดความแตกต่างกับอักษร Sha (Ш, ш) ดังนี้: *<big><span style="font-family: Times;"></span></big>*

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
ขนหัวหน่าว

**ขนหัวหน่าว** หรือ **ขนเพชร** () เป็นขนซึ่งขึ้นบริเวณอวัยวะสืบพันธุ์ของมนุษย์และสัตว์บางประเภทเมื่อร่างกายย่างเข้าสู่วัยสืบพันธุ์ โดยจะเริ่มยาว และหนา และบางทีก็หยิกขึ้นเรื่อย ๆ ขนเหล่านี้มีหน้าที่ป้องกันการเสียดสีขณะมีเพศสัมพันธ์ และช่วยกรองฝุ่นละอองไม่ให้เข้าถึงอวัยวะสืบพันธุ์ของเพศหญิง

## คำเรียกอื่น
"หมอย" เป็นคำทั่วไป แต่มองว่าไม่ค่อยสุภาพ จึงมีผู้เรียก "ขนเพชร" แทน

หมวดหมู่:ขนของมนุษย์
Ћ

**Tshe** (Ћ, ћ) เป็นอักษรซีริลลิกตัวหนึ่ง มีใช้เฉพาะภาษาเซอร์เบียเป็นตัวอักษรลำดับที่ 23 ใช้แทนเสียง  เหมือน จ ในภาษาไทย อักษรนี้เป็นอักษรที่มีมาแต่ดั้งเดิมและยังคงอยู่หลังจาก วุก สเตฟาโนวิจ คารัดซิจ (Vuk Stefanović Karadžić) ได้มีการปฏิรูปอักขรวิธีใหม่

สำหรับชื่อ *Tshe* เป็นเพียงชื่อที่ตั้งขึ้นชั่วคราว เนื่องจากอักษรของภาษาเซอร์เบียไม่มีชื่อเรียกอยู่แล้ว เมื่อต้องการสะกดทีละตัว อักษรนี้จึงจะอ่านว่า 

Tshe สามารถถ่ายอักษรให้คล้ายอักษรละตินได้เป็น ć หรือ c แต่ก็มีส่วนน้อยที่ถ่ายอักษรเป็น tj, ty, cj, cy, ch และ tch

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
У

**U** (У, у) เป็นอักษรซีริลลิกตัวหนึ่ง ใช้แทนเสียงสระ // (อู) เมื่อสะกดตามหลังพยัญชนะเสียงหนัก

เมื่อเริ่มแรกนั้น อักษรนี้เป็นรูปย่อของอักษร Uk (Ѹ, ѹ) ที่มีใช้ในภาษาสลาวิกตะวันออกยุคเก่า และมีพัฒนาการมาจากทวิอักษรของอักษรกรีก ου (โอไมครอน-อิปไซลอน) อีกทีหนึ่ง ซึ่งทั้งหมดออกเสียง // เหมือนกัน และในช่วงเดียวกันนั้นก็ได้รับเอาอักษรกรีก อิปไซลอน เข้ามาใช้เป็นอักษรซีริลลิกอีกรูปหนึ่งคือ Izhitsa (Ѵ, ѵ) ทำให้เกิดความกำกวมในอักขรวิธีระหว่างอักษรทั้งสอง จึงมีการยกเลิกอักษร Izhitsa โดยการปฏิรูปอักขรวิธีใน ค.ศ. 1917-1919

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
บอราบอรา

เกาะบอราบอรา|250px|thumb|right
**บอราบอรา** (, ); **บอรา-บอรา** (, ) หรือ **ปอราปอรา** () เป็นเกาะแห่งหนึ่งของหมู่เกาะโซไซเอตีในเฟรนช์พอลินีเชีย ดินแดนโพ้นทะเลของประเทศฝรั่งเศสในมหาสมุทรแปซิฟิกตอนใต้ ลักษณะเป็นเกาะที่ปกคลุมไปด้วยป่าเขตร้อน มีซากภูเขาไฟหลายลูก พื้นทะเลนิ่งเพราะมีเทือกปะการังล้อมรอบเกาะ และมีหาดทรายที่สวยงาม ภาษาที่ใช้กันบนเกาะคือภาษาตาฮีตีและภาษาฝรั่งเศส อย่างไรก็ตาม เนื่องจากมีประชากรมาท่องเที่ยวสูง ทำให้ชนพื้นเมืองเริ่มพูดภาษาอังกฤษได้

## อ้างอิง

## แหล่งข้อมูลอื่น

*
* Bora Bora from space (2598 × 3071, 9.5 MB)
* https://weather-and-climate.com/average-monthly-Rainfall-Temperature-Sunshine,Bora-Bora,French-Polynesia

หมวดหมู่:เกาะในเขตโอเชียเนีย
หมวดหมู่:เฟรนช์พอลินีเชีย
ทะเลสาบเกรตซอลต์

ทะเลสาบเกรตซอลต์|250px|thumb|right
**ทะเลสาบเกรตซอลต์** () ตั้งอยู่ในรัฐยูทาห์ ประเทศสหรัฐอเมริกา มีขนาดความยาว 120 กิโลเมตร กว้าง 50 กิโลเมตร ทะเลสาบแห่งนี้ได้รับน้ำจากแม่น้ำสามสาย (คือแม่น้ำแบร์ แม่น้ำจอร์แดน และแม่น้ำเวเบอร์) และไม่มีทางออกสู่ทะเล เมื่อปริมาณไอน้ำระเหยมากกว่าน้ำที่ไหลเข้าทำให้แร่ธาตุที่สะสมอยู่ในทะเลสาบมีความเข้มข้นสูง ทำให้น้ำในทะเลสาบเค็มกว่าปกติร้อยละ 20-27 บางช่วงเวลาทะเลสาบมีเนื้อที่เพียง 1,500 ตารางกิโลเมตร แต่ช่วงที่น้ำมากเนื้อที่ทะเลสาบอาจมีเนื้อที่ถึง 5,311 ตารางกิโลเมตร 

หมวดหมู่:ทะเลสาบในสหรัฐ
หมวดหมู่:ทะเลสาบน้ำเค็ม
หมวดหมู่:ธรณีสัณฐานในรัฐยูทาห์
ยม

**ยม** อาจหมายถึง
* แม่น้ำยม หนึ่งในสี่แควหลักของแม่น้ำเจ้าพระยา
* ตำบลยม เป็นตำบลเก่าแก่ ตำบลหนึ่งของ จ. น่าน ในอดีตเคยเป็นหัวเมืองสำคัญใน 58 หัวเมืองนครน่าน ชื่อว่า เมืองยม ตำบลยม
* พระยม เทวดาองค์หนึ่งตามความเชื่อของศาสนาฮินดูและศาสนาพุทธ
* ยมโลก หรือ นรก ตามความเชื่ออันเนื่องจากคติไตรภูมิ
** ยมบาล เจ้าพนักงานเมืองนรก ผู้ลงโทษทรมานสัตว์นรกตามคำสั่งของพระยม
** ยมทูต ผู้นำคนตายไปยังบัลลังก์พระยมเพื่อรอคำตัดสิน
* รัก-ยม บริภูตชนิดหนึ่ง ตามความเชื่อทางไสยศาสตร์
* วันยม หรือวันยมขันธ์ หนึ่งในวันที่ไม่ควรประกอบพิธีมงคลตาม ดิถีอันประกอบด้วยวัน
* ดาวยมหรือดาวพลูโต ดาวเคราะห์แคระในระบบสุริยะ
* ต้นยม ต้นไม้ในวงศ์ Meliaceae เช่น ยมหิน ยมหอม
* พี่ยม (วิเศษนิยม กอบกู้) ตัวละครในละครซิตคอม เป็นต่อ

;ความหมายอื่น 
* ยม ในภาษาเหนือหมายถึงอาหารที่ปล่อยทิ้งไว้นาน หรืออาการของคนที่ไม่สบายใจได้
ปราสาทสัจธรรม

**ปราสาทสัจธรรม** เป็นปราสาทที่ทำด้วยไม้ทั้งหลังที่มีขนาดใหญ่ที่สุดในประเทศไทย ตั้งอยู่ ณ บริเวณแหลมราชเวช ตำบลนาเกลือ อำเภอบางละมุง จังหวัดชลบุรี สร้างขึ้นโดยเล็ก วิริยะพันธุ์ นักธุรกิจผู้ชื่นชอบสถาปัตยกรรมไทยและศาสนาพุทธ เขาเป็นยังเจ้าของพิพิธภัณฑ์ช้างเอราวัณและเมืองโบราณอีกด้วย ชาวบ้านเรียกชื่อปราสาทแห่งนี้โดยทั่วไปว่า "วังโบราณ" หรือ "ปราสาทไม้" ภายในปราสาทได้แฝงเนื้อหาทางปรัชญา และศิลปวัฒนธรรมอันเป็นมรดกของมนุษย์ สะท้อนให้เห็นถึงความสำคัญของศาสนาในฐานะเป็นเครื่องค้ำจุนโลก โดยเน้นหลักสำคัญคือ "ก่อกำเนิดทั้ง 7 และคุณธรรมข้อประพฤติปฏิบัติทั้ง 4"

ปราสาทสัจธรรมได้รับรางวัลประเภทรายการแหล่งท่องเที่ยวดีเด่น จากรางวัลอุตสาหกรรมท่องเที่ยวไทย ประจำปี พ.ศ. 2551

## สถาปัตยกรรม
right|thumb|199x199px|ภายในของปราสาทสัจธรรม
รูปแบบสถาปัตยกรรมภายในปราสาทสัจธรรมเป็นแบบจัตุรมุข (มหาวิหาร) ใช้เสาถึง 170 ต้น โดยใช้ไม้เนื้อแข็ง ประเภทไม้สัก ไม้ตะเคียนทอง และไม้แดง หลังคาทรงท้องสำเภาเรือขนาดกว้าง 100 เมตร ยาว 100 เมตร สูง 100 เมตร ประดับด้วยประติมากรรมไม้แกะสลักที่มีเนื้อหาทางปรัชญา การจำลอง

## อ้างอิง

## แหล่งข้อมูลอื่น
* [www.sanctuaryoftruthmuseum.com เว็บไซต์อย่างเป็นทางการ]

หมวดหมู่:สถานที่ท่องเที่ยวในจังหวัดชลบุรี
หมวดหมู่:วิริยะประกันภัย
หมวดหมู่:สิ่งก่อสร้างในเมืองพัทยา
หมวดหมู่:พิพิธภัณฑ์ในจังหวัดชลบุรี
หมวดหมู่:สถาปัตยกรรมพุทธ
Memory hole (วิทยาการคอมพิวเตอร์)

**Memory hole** หรือ **Hole** ในทางวิทยาการคอมพิวเตอร์หมายถึง พื้นที่ว่างส่วนหนึ่งที่ติดต่อกันในหน่วยความจำ ข้อมูลเกี่ยวกับส่วนตำแหน่งที่ว่างเหล่านั้นจะถูกจัดสรรโดยระบบปฏิบัติการ หรืออาจหมายถึงตำแหน่งที่ว่างที่ไม่ได้ถูกใช้เป็นหน่วยความจำอย่างแท้จริง ตัวอย่างเช่น Hole ขนาด 640 กิโลไบต์ถึง 1 เมกะไบต์จะถูกจับจองโดยหน่วยประมวลผลกลางในคอมพิวเตอร์ส่วนบุคคลที่มีสถาปัตยกรรมแบบ 286 เพื่อใช้ในการรับส่งข้อมูลกับอุปกรณ์ภายนอก (เห็นได้ชัดที่สุดจากแรมของการ์ดวิดีโอ) คอมพิวเตอร์บางเครื่องก็กำหนด Hole ให้มีขนาดใหญ่ถึง 16 เมกะไบต์ก็มี

หมวดหมู่:วิทยาการคอมพิวเตอร์
โอดิสเซียส

**โอดิสเซียส** หรือ **โอดิสซูส** (, *โอ-ดุส-เซวส์* ) นอกจากนี้ยังรู้จักกันในชื่อภาษาละตินว่า **ยูลิสซิส** () เป็นตัวเอกในมหากาพย์เรื่องโอดิสซีย์ของโฮเมอร์ และยังมีบทบาทสำคัญในการสู้รบที่กรุงทรอย ซึ่งถ่ายทอดผ่านมหากาพย์อีเลียดของกวีคนเดียวกันอีกด้วย  

โอดิสเซียสเป็นบุตรของลาเออร์ทีส (Laërtes) กับแอนติคลีอา ต่อมาได้ขึ้นเป็นกษัตริย์ของเมืองอิธาคาสืบต่อจากบิดา โดยมีภรรยาคือเพเนโลพี (Penelope) และมีบุตรคือเทเลมาคัส (Telemachus) โอดิสเซียสมีชื่อเสียงเลื่องลือในด้านสติปัญญา และไหวพริบที่ว่องไว ปรับตัวได้ทุกสถานการณ์ จึงได้รับฉายาเช่น *polytropos*- "many turns", "ผู้มีรอบมาก" หรือ polymētis - "ผู้มีแผนมาก", ผู้มีปัญญามาก แม้โอดิสเซียสจะมีบทบาทในมหากาพย์หลายเรื่อง โดยเฉพาะวัฏมหากาพย์ที่เกี่ยวกับกรุงทรอย แต่เขาเป็นที่รู้จักมากที่สุดใน nostos หรือ การเดินทางกลับบ้านของตน ที่กินเวลาถึงสิบปีหลังเสร็จสิ้นสงครามเมืองทรอย 

## พงศาวลี
จากงานเขียนของอพอลโลดอรัส (ตัวปลอม) โอดิสเซียสมีปู่ทางสายพ่อเป็น อาร์ซีเซียส (Arcesius) บุตรของเซฟาลัส (Cephalus) และเป็นหลานชายของอีโอลัส (Aeolus) ในขณะที่ตาทางสายแม่ คือ ออโตไลคัส (Autolycus) (wolf-itself หรือ werewolf) ขโมยที่มีชื่อเสียง และเป็นบุตรของเฮอร์มีสเทพแห่งการโจรกรรม กับนางคิโอเน (Chione) 

ในเรื่องแต่งสมัยหลังโฮเมอร์บางเรื่อง เช่น ในบทละครของซอโฟคลีส (*อะแจ็กซ์* และ *ฟิล็อกเตตีส* อ้างว่าพ่อที่แท้จริงของโอดิสเซียสคือ *[[ซิซิฟัส]]* กษัตริย์เจ้าอุบายแห่งโครินธ์ แต่ลาเออร์ทีสไปซื้อตัวมาเลี้ยงเป็นบุตร 

## ก่อนสงครามกรุงทรอย

หมวดหมู่:อีเลียด
หมวดหมู่:บุคคลในตำนานเทพปกรณัมกรีก
แพนโดรา

[200px|thumb|แพนโดร่า วาดโดย[จอห์น วิลเลียม วอเทอร์เฮาส์ ค.ศ. 1896]]
**แพนโดรา** () เป็นสตรีนางแรกบนโลกมนุษย์และเป็นผู้หญิงที่สวยที่สุดเพราะเป็นผู้หญิงคนเดียวบนโลก ผู้ซึ่งเปิดกล่องที่บรรจุความชั่วร้ายนานาซึ่งทำให้จิตใจของมนุษย์ไม่บริสุทธิ์ ตำนานได้กล่าวว่าแพนโดร่าถูกสรรค์สร้างขึ้นมาจากฝีมือที่ประณีตของเทพและเทพีหลายองค์โดยมีจุดประสงค์เพื่อจะลงโทษมนุษย์ เหตุเพราะก่อนหน้านี้ เทพโปรมีทีอุส ได้ขโมยไฟจากเตาของเทวีเฮสเทียบนเขาโอลิมปัสเพื่อนำมาให้มนุษย์ ส่งผลให้มนุษย์เริ่มแข็งข้อต่อเทพเจ้า เทพซุสได้ใส่ความอยากรู้อยากเห็นลงในตัวของแพนดอร่า พร้อมกับมอบกล่องแพนดอร่าซึ่งกำชับไม่ให้นางเปิดดู แล้วส่งนางลงไปยังโลกมนุษย์ แพนดอร่าได้แต่งงานกับไททันเอพะมีธีเอิส และมีลูกหลานหญิงชายสืบต่อกันมาเป็นเผ่าพันธุ์ของมนุษย์

นับวันความสงสัยของนางแพนดอร่าก็มีมากขึ้น จนนางตัดสินใจเปิดกล่องแพนดอร่าออก ทันใดนั้นเอง ความชั่วร้ายต่างๆ นานาก็พวยพุ่งออกมาจากกล่องตรงเข้าไปกัดกินหัวใจมนุษย์ให้ฆ่าฟันกันเองจนกลายเป็นยุคมืด นางแพนดอร่าตกใจรีบปิดกล่องทำให้สามารถกักเก็บ ความสิ้นหวัง เอาไว้ในกล่องใบนั้นได้ทัน มนุษย์จึงยังคงดำรงชีวิตอยู่มาได้ด้วยความหวัง แต่ทว่ามนุษย์เริ่มมีจิตใจชั่วร้ายโสมมมากขึ้น จนสุดท้ายเทพเจ้าจึงบันดาลให้เกิดน้ำท่วมโลกจนมนุษย์ผู้ชั่วร้ายตายกันหมด มนุษย์ผู้มีจิตใจดีที่ยังเหลือรอดจึงได้สืบเชื้อสายเผ่าพันธุ์ต่อมา โดยที่ยังมีความชั่วร้ายเกาะติดอยู่ในหัวใจ ทว่าหากมีความหวัง อดกลั้นข่มใจไม่ทำความผิด ความชั่วร้ายต่างๆ ก็มิอาจทำอันตรายใดได้อีก

หมวดหมู่:บุคคลในตำนานเทพปกรณัมกรีก
ทะเลสาบการ์ดา

**ทะเลสาบการ์ดา** () เป็นทะเลสาบน้ำจืดขนาดใหญ่ทางภาคเหนือของประเทศอิตาลี ตั้งอยู่บริเวณเชิงเทือกเขาแอลป์ มีพื้นที่ประมาณ 360 ตารางกิโลเมตร และเป็นทะเลสาบที่มีขนาดใหญ่ที่สุดของประเทศอิตาลี ทะเลสาบมีความยาวจากเหนือจรดใต้ประมาณ 51 กิโลเมตร และมีความกว้างสูงสุดราว 17 กิโลเมตร

ในด้านความลึก ทะเลสาบการ์ดามีความลึกเฉลี่ยประมาณ 136 เมตรช่วงที่ลึกที่สุดลึก 346 เมตร ทำให้เป็นหนึ่งในทะเลสาบที่ลึกที่สุดในอิตาลี พื้นที่ตอนเหนือของทะเลสาบมีลักษณะลึกและค่อนข้างแคบ ล้อมรอบด้วยภูเขาสูง ขณะที่ตอนใต้มีลักษณะตื้นและกว้างมากกว่า โดยได้รับอิทธิพลจากธรณีสัณฐานแบบที่ราบ

ทะเลสาบการ์ดาเกิดจากกระบวนการกัดเซาะของธารน้ำแข็งในยุคน้ำแข็ง ส่งผลให้มีแอ่งลึกและภูมิประเทศใต้น้ำที่ซับซ้อน ปัจจุบันทะเลสาบแห่งนี้มีบทบาทสำคัญทั้งด้านระบบนิเวศ การคมนาคมทางน้ำ การประมง และการท่องเที่ยวของภูมิภาคทางตอนเหนือของประเทศอิตาลี

ทะเลสาบการ์ดา|250px|thumb|right

การ์ดา
ทะเลสาบโกโม

**ทะเลสาบโกโม** (, ; , ) ซึ่งมีอีกชื่อว่า **ลารีโย** (, ; ตามชื่อ) เป็นทะเลสาบธารน้ำแข็งในแคว้นลอมบาร์เดีย ประเทศอิตาลี มีพื้นที่  ทำให้เป็นทะเลสาบที่ใหญ่เป็นอันดับสามของอิตาลี รองจากทะเลสาบการ์ดาและทะเลสาบมัจโจเร และด้วยความลึกมากกว่า  ทำให้เป็นทะเลสาบที่ลึกเป็นอันดับ 5 ของทวีปยุโรป

ใน ค.ศ. 2014 *[[เดอะฮัฟฟิงตันโพสต์]]* ขนานนามทะเลสาบนี้ว่าเป็นทะเลสาบที่สวยที่สุดในโลกจากภูมิอากาศจุลภาคและคฤหาสน์และหมู่บ้านโอ่อ่าที่รายล้อมทะเลสาบ

Lierna มีชื่อเสียงในด้านทิวทัศน์ที่สวยที่สุดของทะเลสาบโคโมที่มองไปยัง เบลลาจโจ และถือเป็นหมู่บ้านที่ลึกลับและหรูหราที่สุดของทะเลสาบโคโม ซึ่งมักถูกเปรียบเทียบกับ Portofino. Lierna ซึ่งเคยเป็นส่วนหนึ่งของเทศบาล Varenna ปัจจุบันถือเป็นหนึ่งในเมืองที่หรูหราที่สุดของทะเลสาบโคโม มีชื่อเสียงด้านความเป็นส่วนตัวและดึงดูดบุคคลสำคัญจากวงการบันเทิงและเจ็ทเซ็ต โดยมีวิลลาบางหลังมูลค่าสูงถึง 110 ล้านยูโร

## ตลาดอสังหาริมทรัพย์

หนึ่งในพื้นที่หรูหราที่ได้รับความนิยมมากที่สุดคือ **บริเวณตอนกลางของ[[ทะเลสาบโคโม]]** (Centro Lago) ซึ่งมอบทัศนียภาพอันน่าตื่นตาตื่นใจ ตั้งแต่แหลมอันเป็นสัญลักษณ์ของเบลลาจโจ ไปจนถึงทิวทัศน์กว้างไกลที่ล้อมรอบ เตรมเมซโซ กรีอันเต เมนาโจ ลีแอร์นา ฟิอูเมลัตเต วาเรนนา และ แปร์เลโด

อพาร์ตเมนต์ในพื้นที่นี้ซึ่งเป็นที่ต้องการสูงโดยเฉพาะในหมู่ชาวต่างชาติ มีราคาตั้งแต่ 6,000 ถึง 8,000 ยูโรต่อตารางเมตร โดยเพนต์เฮาส์บางแห่งสามารถมีราคาสูงถึง 25,000 ยูโรต่อตารางเมตร โดยทั่วไปวิลล่าแบบไม่เป็นอิสระจะอยู่ระหว่าง 12,000 ถึง 15,000 ยูโรต่อตารางเมตร ขณะที่วิลล่าแบบอิสระพร้อมวิวทะเลสาบอาจเกินกว่า 25,000 ยูโรต่อตารางเมตร

สำหรับการเช่า ที่พักขนาด 80 ตารางเมตรอาจมีค่าใช้จ่ายสูงถึง 9,000 ยูโรต่อเดือน โดยไม่รวมค่าใช้จ่ายเพิ่มเติม

ทะเลสาบโคโม ได้กลายเป็นย่านสุดหรูสำหรับมิลานสมัยใหม่ สะท้อนถึงความหรูหราและความประณีตในภูมิทัศน์ด้านอสังหาริมทรัพย์ของตน

## ศัพทมูล
ชื่อทะเลสาบในภาษาละตินคือ  ซึ่งแผลงเป็นภาษาอิตาลีว่า  แต่ชื่อนี้แทบไม่ค่อยใช้ เพราะโดยทั่วไปเรียกทะเลสาบนี้ว่า  () ตามชื่อเมืองโกโมซึ่งชาวโรมันรู้จักกันในชื่อ *โกมูง* () หนังสือนำเที่ยวมักเรียกว่า "ทะเลสาบโกโม"

ชายฝั่งระหว่าง Mandello del Lario และ Varenna เรียกว่า "โกลด์โคสต์" ซึ่งถือว่าสวยงามที่สุด มีสภาพอากาศดีที่สุด และเป็นชายฝั่งที่มีทิวทัศน์งดงามที่สุดของทะเลสาบโคโมทั้งหมด "La Costa d'oro" ใช้เรียกอย่างไม่เป็นทางการถึงส่วนหนึ่งของชายฝั่งตะวันออกของทะเลสาบโคโม เนื่องจากความสำคัญของสงครามเหล่านี้ สงครามเพื่อพยายามพิชิตชายฝั่งทะเลสาบโคโมแห่งนี้จึงเกิดขึ้นมากมายและกินเวลานานหลายทศวรรษ แม้แต่กองทัพของมิลานและสาธารณรัฐเวนิส

## อ้างอิง

## แหล่งข้อมูลอื่น

* 
* Macadam, Alta (1997). *Blue Guide. Northern Italy: From the Alps to Bologna*. London: A & C Black. .
* Villacarlotta.it, ''Villa Carlotta''
*Online camera Como

หมวดหมู่:แคว้นลอมบาร์เดีย
โกโม
ทะเลสาบมัจโจเร

ทะเลสาบมัจโจเร|250px|thumb|right
**ทะเลสาบมัจโจเร** () หรือ **ทะเลสาบแวร์บาโน** () ตั้งอยู่บริเวณพรมแดนระหว่างแคว้นปีเยมอนเตและแคว้นลอมบาร์เดียทางตอนเหนือของประเทศอิตาลี กับรัฐตีชีโนทางตอนใต้ของประเทศสวิตเซอร์แลนด์ มีเนื้อที่ 212 ตารางกิโลเมตร เป็นทะเลสาบที่ใหญ่เป็นอันดับสองของอิตาลี ทอดตัวขนานไปกับเชิงเขาแอลป์และทะเลสาบลูกาโน บริเวณทะเลสาบล้อมรอบไปด้วยภูเขาและเมืองตากอากาศ 

มัจโจเร
หมวดหมู่:ทะเลสาบในประเทศอิตาลี
หมวดหมู่:ทะเลสาบในประเทศสวิตเซอร์แลนด์
โอดิสซีย์

[thumb|300px|[โอดีซุส และ นอซิกา ภาพวาดโดย ชาร์ลส เกลียร์]]
thumb

**โอดีสซีย์** (; ) เป็นบทประพันธ์มหากาพย์กรีกโบราณหนึ่งในสองเรื่องของโฮเมอร์ คาดว่าประพันธ์ขึ้นในราว 800 ปีก่อนคริสตกาล ที่แคว้นไอโอเนีย ดินแดนชายทะเลฝั่งตะวันตกของตุรกีซึ่งอยู่ในอาณัติของกรีก บทกวีเล่าเรื่องราวต่อจากอีเลียด ว่าด้วยการเดินทางกลับบ้านที่อิธาคาของวีรบุรุษกรีกชื่อ โอดิซูส (หรือยูลิซีส ตามตำนานโรมัน) หลังจากการล่มสลายของทรอย

โอดิซูสใช้เวลาเดินทางกลับบ้านนานถึง 10 ปี หลังจากที่ใช้เวลาไปในศึกเมืองทรอยแล้วถึง 10 ปี ระหว่างเวลาเหล่านั้น เทเลมาคัส บุตรของเขา และ พีเนโลปผู้ภรรยา ต้องต่อสู้กับกลุ่มคนพาลที่พยายามจะขอวิวาห์กับพีเนโลป เพราะต่างคิดว่าโอดิซูสเสียชีวิตแล้ว 

บทกวีชุดนี้เป็นรากฐานสำคัญต่องานวรรณกรรมตะวันตกยุคใหม่ เรียกได้ว่าเป็นอันดับสองรองจากอีเลียด มีการศึกษาและแปลออกเป็นภาษาต่าง ๆ มากมายทั่วโลก เชื่อว่าบทกวีเริ่มแรกประพันธ์ขึ้นในลักษณะวรรณกรรมมุขปาฐะ เพื่อการขับร้องลำนำของเหล่านักดนตรีมากกว่าเพื่อการอ่าน ใช้ฉันทลักษณ์แบบ Heroic hexameter ประกอบด้วยบทกวีรวม 12,110 บรรทัด

## เค้าโครงเรื่องย่อ
โอดิสเซียสเป็นกษัตริย์ของเกาะชื่ออิธาคา และเป็นกษัตริย์ที่มีปัญญามากที่สุดในบรรดากษัตริย์ที่ไปร่วมรบเพื่อชิงกรุงทรอย เมื่อทรอยตกแก่กองทัพกรีกแล้ว โอดิสเซียสก็ล่องเรือกลับอิธาคา แต่ระหว่างทางโอดิสเซียสและสหายถูกซัดพาไปยังเกาะของพวกไซคล็อปส์

## อ้างอิง

## บรรณานุกรม
*  

## แหล่งข้อมูลอื่น

* โอดิสซีย์ ในตำนานกรีกโบราณพร้อมคำแปลภาษาอังกฤษ จากโครงการ Perseus 
* ตำนานกรีก : โอดิสซีย์ 
* The Meaning of Tradition in Homer's Odyssey โดย มาร์เซล บาส. ตำนานโอดิสซีย์ในมุมมองด้านวัฒนธรรมและศาสนาของชาวอินโด-ยูโรเปียน 
* Homer's Odyssey resources on the Web  โดย จอห์น บาร์เกอร์ พร้อมลิงก์ไปยังต้นฉบับและคำแปลในภาษาต่างๆ บน public domain
* โครงเรื่องอย่างละเอียดพร้อมบทวิเคราะห์ 
* Odyssey Audio with English Text 

หมวดหมู่:งานเขียนของโฮเมอร์
หมวดหมู่:มหากาพย์
หมวดหมู่:วรรณกรรมกรีก
หมวดหมู่:หนังสือในศตวรรษที่ 8 ก่อนคริสตกาล
หมวดหมู่:หนังสือที่เป็นสาธารณสมบัติ
หมวดหมู่:หมูในวรรณกรรม
ทะเลสาบเจนีวา

ทะเลสาบเจนีวา|250px|thumb|right
**ทะเลสาบเจนีวา** ()  ตั้งอยู่ทางตะวันตกของประเทศสวิตเซอร์แลนด์ พื้นที่ส่วนใหญ่อยู่ในสวิตเซอร์แลนด์และมีบางส่วนอยู่ในเขตประเทศฝรั่งเศส มีพื้นที่ 582 ตารางกิโลเมตร หรือ 363,750 ไร่ เป็นแหล่งน้ำจืดที่ใหญ่เป็นอันดับสองของทวีปยุโรปกลางรองจากทะเลสาบบาลาต้นในประเทศฮังการี เป็นที่ตั้งของเมืองสำคัญคือเมืองเจนีวาในประเทศสวิตเซอร์แลนด์

ทะเลสาบเจนีวา มีชื่อในภาษาฝรั่งเศสว่า **ทะเลสาบเลม็อง** ()
    

เจนีวา
หมวดหมู่:ทะเลสาบในประเทศสวิตเซอร์แลนด์
หมวดหมู่:ทะเลสาบในประเทศฝรั่งเศส
ของเล่น

[thumb|300px|ของเล่นหลากหลายชิ้น ที่ทำจากไม้แบบดั้งเดิม [Channapatna toys จาก ประเทศอินเดีย ]]
**ของเล่น** คือสิ่งของใด ๆ ที่สามารถนำมาใช้เล่นได้ โดยมากของเล่นมักจะมีความเกี่ยวข้องกับเด็กและสัตว์เลี้ยง การเล่นของเล่นช่วยให้เด็กปรับทัศนคติของชีวิตและสังคมที่พวกเขาอาศัย ของเล่นทำจากวัสดุที่แตกต่างกันเพื่อให้เหมาะกับอายุผู้เล่น สิ่งของหลายอย่างถูกออกแบบมาให้เป็นของเล่น แต่สิ่งของที่ผลิตเพื่อจุดประสงค์อื่นก็สามารถเป็นของเล่นได้ เช่น เด็กเล็กคนหนึ่งอาจหยิบของใช้ในบ้านแล้ว "ขว้าง" ขึ้นบนอากาศเพื่อแสดงว่าเป็นเครื่องบิน ของเล่นบางชิ้นผลิตออกมาเพื่อเป็นเพียงของสะสม และตั้งใจไว้ตั้งแสดงเฉย ๆ เท่านั้น

จุดกำเนิดของของเล่นมีตั้งแต่ยุคก่อนประวัติศาสตร์ ตุ๊กตาใช้แทนเด็กทารก สัตว์ และทหาร หรืออาจใช้แทนเครื่องมือต่าง ๆ สามารถพบได้ตามแหล่งโบราณคดี โดยหลักแล้ว ของเล่นทำขึ้นสำหรับเด็ก

ของเล่น และการละเล่นโดยทั่วไปเป็นสิ่งสำคัญสำหรับการเติบโตและการเรียนรู้โลกรอบตัวเรา เด็ก ๆ เล่นของเล่นและการละเล่นเพื่อค้นหาตัวตนของตน ทำให้ร่างกายเติบโตแข็งแรง เรียนรู้เหตุและผล สร้างความสัมพันธ์ และฝึกฝนทักษะที่จำเป็นเมื่อเป็นผู้ใหญ่ ผู้ใหญ่ใช้ของเล่นเพื่อสร้างความสัมพันธ์ในสังคม สอน จดจำและนำบทเรียนจากวัยเด็กมาใช้ ค้นหาตัวตนของตน ฝึกฝนจิตใจและร่างกาย สร้างความสัมพันธ์ ฝึกฝนทักษะ และตกแต่งที่อยู่อาศัย หรืออาจเรียกว่าของเล่นเสริมพัฒนาการ

## อ้างอิง

หมวดหมู่:ของเล่น
ทะเลสาบแอร์

ทะเลแอร์|250px|thumb|right
**ทะเลสาบแอร์** () ตั้งอยู่ในกลางประเทศออสเตรเลีย บริเวณพื้นที่แห้งและเป็นทะเลสาบที่ใหญ่ที่สุดในประเทศ ถูกค้นพบในปี ค.ศ. 1840 โดยจอห์น แอร์ นักสำรวจชาวอังกฤษ

อแร์
แวเนิน

ทะเลสาบแวเนิน|250px|thumb|right
**แวเนิน** () เป็นทะเลสาบที่ใหญ่ที่สุดในประเทศสวีเดนและทวีปยุโรป มีเนื้อที่กว่า 5,585 เมตร ตั้งอยู่ทางตอนใต้ของประเทศสวีเดน สูงกว่าระดับน้ำทะเล 44 เมตร เป็นแหล่งน้ำที่สำคัญของสวีเดน รอบ ๆ ทะเลสาบส่วนใหญ่เป็นไร่นาและป่า

หมวดหมู่:ทะเลสาบในประเทศสวีเดน
ทะเลสาบวิกตอเรีย

**ทะเลสาบวิกตอเรีย** () เป็นหนึ่งในกลุ่มทะเลสาบใหญ่แอฟริกา (African Great Lakes) ที่มีพื้นที่ผิวประมาณ 59,947 ตารางกิโลเมตร (23,146 ตารางไมล์) ทะเลสาบนี้มีขนาดตามพื้นที่ใหญ่ที่สุดในทวีปแอฟริกา และเป็นทะเลสาบเขตร้อนที่ใหญ่ที่สุดในโลก และยังเป็นทะเลสาบน้ำจืดที่มีขนาดใหญ่อันดับ 2 ของโลกในแง่พื้นที่ เป็นรองเพียงทะเลสาบสุพีเรียในทวีปอเมริกาเหนือ ส่วนในแง่ปริมาตร ทะเลสาบวิกตอเรียเป็นทะเลสาบภาคพื้นทวีปที่ใหญ่เป็นอันดับ 9 ของโลก โดยบรรจุน้ำประมาณ 2,424 ลูกบาศก์กิโลเมตร (1.965 × 109 เอเคอร์·ฟุต) มีความลึกเฉลี่ย 40 เมตร (130 ฟุต) และจุดลึกสุดอยู่ที่ 80–84 เมตร (262–276 ฟุต). บริเวณลุ่มน้ำของทะเลสาบกินพื้นที่ 169,858 ตารางกิโลเมตร (65,583 ตารางเมตร) ทะเลสาบนี้มีชายฝั่งยาว 7,142 กิโลเมตร (4,438 ไมล์) เมื่อคำนวณด้วยมาตราส่วน 1:25,000 ซึ่งรวมชายฝั่งของหมู่เกาะที่ยาวร้อยละ 3.7 ของความยาวทั้งหมด 

น่านน้ำของทะเลสาบอยู่ในพื้นที่สามประเทศ ได้แก่ เคนยาซึ่งครอบครองน่านน้ำร้อยละ 6 (4,100 ตารางกิโลเมตร / 1,600 ตารางไมล์) ยูกานดาซึ่งครอบครองน่านน้ำร้อยละ 45 (31,000 ตารางกิโลเมตร / 12,000 ตารางไมล์) และแทนซาเนียซึ่งครอบครองน่านน้ำร้อยละ 49 (33,700 ตารางกิโลเมตร / 13,000 ตารางไมล์)

ถึงแม้ว่าทะเลสาบนี้มีชื่อท้องถิ่นหลายชื่อ (; ; ; และ *Ukerewe*) แต่ก็ได้รับการตั้งชื่อใหม่ตามพระนามของสมเด็จพระราชินีนาถวิกตอเรียโดยจอห์น แฮนนิง สปีก (John Hanning Speke) นักสำรวจชาวบริติชคนแรกที่จดบันทึกถึงทะเลสาบขณะเดินทางสำรวจร่วมกับริชาร์ด ฟรานซิส เบอร์ตันใน ค.ศ. 1858 
ทะเลสาบนี้เป็นที่อยู่ของปลาหลายชนิดที่ไม่พบในบริเวณอื่นโดยเฉพาะวงศ์ปลาหมอสี แต่ปลาสายพันธุ์รุกรานเช่นปลากะพงแม่น้ำไนล์ได้ทำให้สิ่งมีชีวิตเฉพาะถิ่นหลายชนิดสูญพันธุ์

## อ้างอิง

## แหล่งข้อมูลอื่น

* Decreasing levels of Lake Victoria Worry East African Countries
* New Scientist article  on Uganda's violation of the agreed curve for hydroelectric water flow.
* Dams Draining Lake Victoria 
* ''A Naturalist on Lake Victoria, with an Account of Sleeping Sickness and the Tse-tse Fly'' (1920). T.F. Unwin Ltd, London; Biodiversity Archive
* Video of Lake Victoria
* Institutions of the East African Community: Lake Victoria Fisheries Organisation

หมวดหมู่:ทะเลสาบนานาชาติในทวีปแอฟริกา
วิกตอเรีย
วิกตอเรีย
วิกตอเรีย
หมวดหมู่:จุดบรรจบสามเขตแดน
หมวดหมู่:สถานที่ที่ตั้งชื่อตามพระนามของสมเด็จพระราชินีนาถวิกตอเรีย
ทะเลสาบมาราไกโบ

ทะเลสาบมาราไกโบ|250px|thumb|right
**ทะเลสาบมาราไกโบ** () เป็นทะเลสาบอยู่ตอนบนของประเทศเวเนซุเอลา เป็นทะเลสาบที่ใหญที่สุดในทวีปอเมริกาใต้ มีเนื้อที่ 13,200 ตารางกิโลเมตร เป็นทะเลสาบที่มีทางออกสู่ทะเลทางตอนเหนือ มีเมืองที่สำคัญคือเมืองมาราไกโบ และในทะเลสาบเป็นแหล่งน้ำมันขนาดใหญ่ที่สุดของประเทศเวเนซุเอลาและทวีปอเมริกาใต้

มาราไกโบ
หมวดหมู่:ประเทศเวเนซุเอลา
รายชื่อเกาะเรียงตามขนาด

thumb|350px|แผนที่โลกแบบไดแมกเซียนแสดงแผ่นดินใหญ่ (I,II,III,IV) และเกาะขนาดใหญ่ (1–30) โดยประมาณ

รายการนี้รวมเกาะทั้งหมดในโลกที่มีขนาดใหญ่กว่า 1,000 ตร.กม. (390 ตร.ไมล์) โดยเพื่อให้เห็นภาพรวมในด้านขนาดและที่ตั้ง ทวีปทั้งสี่จะถูกแสดงเพื่อเปรียบเทียบด้วย

## พื้นผิวทวีป

พื้นผิวทวีปมักไม่ได้ถูกจัดประเภทเป็นเกาะ แม้ว่าจะถูกล้อมรอบด้วยน้ำอย่างสมบูรณ์ก็ตาม อย่างไรก็ตาม เนื่องจากคำจำกัดความของคำว่า "ทวีป" อาจแตกต่างกันในหมู่นักภูมิศาสตร์ บางครั้ง อเมริกา ถูกจัดประเภทเป็นสองทวีปแยกจากกัน ในขณะที่ ออสเตรเลียแผ่นดินใหญ่ บางครั้งถูกกำหนดให้เป็นทั้งเกาะและทวีป

ทั้งนี้ เพื่อวัตถุประสงค์ของรายการนี้ ออสเตรเลียแผ่นดินใหญ่ รวมถึงแผ่นดินขนาดใหญ่อื่น ๆ จะถูกจัดเป็น "แผ่นดินทวีป" เพื่อใช้เปรียบเทียบ ข้อมูลดังกล่าวเป็นเพียงค่าประมาณและครอบคลุมเฉพาะทวีปหลักทั้งสี่เท่านั้น

ทั้งนี้ คลองปานามา และ คลองสุเอซ ซึ่งเป็นคลองที่มนุษย์สร้างขึ้น จะไม่นำมาพิจารณา เนื่องจากไม่ได้เป็นแหล่งน้ำตามธรรมชาติที่แยกทวีปออกจากกัน

ข้อมูลนี้เป็นค่าประมาณ

## เกาะที่มีพื้นที่มากกว่า 250,000 ตารางกิโลเมตร

## เกาะที่มีพื้นที่มากกว่า 25,000 ตารางกิโลเมตร

## เกาะที่มีพื้นที่มากกว่า 10,000 ตารางกิโลเมตร

## เกาะที่มีพื้นที่มากกว่า 5,000 ตารางกิโลเมตร

## เกาะที่มีพื้นที่มากกว่า 2,500 ตารางกิโลเมตร

## เกาะที่มีพื้นที่ไม่ต่ำกว่า 1,000 ตารางกิโลเมตร
รายชื่อนี้อาจจะมีไม่ครบถ้วนสมบูรณ์ ทั้งนี้อาจขึ้นกับความสำคัญหรือการมีชื่อเสียงของเกาะนั้น

## เกาะเด่นอื่น ๆ
ในที่นี้แสดงรายชื่อเกาะที่มีพื้นที่ต่ำกว่า 1,000 ตารางกิโลเมตร และเป็นเกาะที่มีความสำคัญ หรือเป็นเกาะที่มีชื่อเสียง

## หมายเหตุ

## อ้างอิง

## แหล่งข้อมูลอื่น
* Joshua Calder's World Island Info
* United Nations Environment Programme list of islands by area 

หมวดหมู่:เกาะ
เกาะ
ทะเลสาบสุพีเรีย

**ทะเลสาบสุพีเรีย** () เป็นทะเลสาบในทวีปอเมริกาเหนือ ถือเป็นทะเลสาบน้ำจืดที่ใหญ่ที่สุดในโลกตามขนาดพื้นที่ และมีปริมาณมากเป็นอันดับ 3 โดยบรรจุน้ำจืดบนโลกถึง 10% ทะเลสาบนี้ตั้งอยู่ทางเหนือและตะวันตกสุดของกลุ่มทะเลสาบเกรตเลกส์ เป็นชายแดนแคนาดา–สหรัฐ โดนทางเหนือและตะวันออกติดกับรัฐออนแทริโอของแคนาดา ทางตะวันตกเฉียงเหนือติดกับรัฐมินนิโซตา ส่วนทางใต้ติดกับรัฐวิสคอนซินกับรัฐมิชิแกน น้ำเหล่านี้ไหลไปยังทะเลสาบฮูรอนผ่านแม่น้ำเซนต์แมรี แล้วไปยังเกรตเลดส์ตอนล่าง ถึงแม่น้ำเซนต์ลอว์เรนซ์ และลงไปสู่มหาสมุทรแอตแลนติก

## ลักษณะภูมิประเทศ
ทะเลสาบสุพีเรียตั้งอยู่ระหว่างรัฐมินนิโซตา รัฐมิชิแกน และรัฐวิสคอนซินของสหรัฐ กับรัฐออนแทรีโอของประเทศแคนาดา 

## หมายเหตุ

## อ้างอิง

## แหล่งข้อมูลอื่น
*
* 

หมวดหมู่:เกรตเลกส์
สุพีเรีย
หมวดหมู่:พรมแดนธรรมชาติแคนาดา–สหรัฐ
สุพีเรีย
หมวดหมู่:ภูมิศาสตร์รัฐมินนิโซตา
สุพีเรีย
หมวดหมู่:แหล่งน้ำในรัฐวิสคอนซิน
สุพีเรีย
เกาะฮนชู

**ฮนชู** () (สำเนียงญี่ปุ่นอ่านว่า )   เป็นเกาะที่ใหญ่ที่สุดของประเทศญี่ปุ่น คิดเป็นพื้นที่กว่าร้อยละ 60 ของประเทศญี่ปุ่น มีพื้นที่ 227,962.59 ตารางกิโลเมตร ใหญ่กว่าเกาะอังกฤษเล็กน้อย มีความยาวประมาณ 1,300 กิโลเมตร ความกว้างตั้งแต่ 50-250 กิโลเมตร มีชายฝั่งติดทะเลยาวกว่า 5,450 กิโลเมตรรอบเกาะ ทางตอนเหนืออยู่ใกล้กับเกาะฮกไกโด มีช่องแคบมะสึมะรุเป็นเขตกั้น ส่วนทางตะวันตกเฉียงใต้ใกล้กับเกาะชิโกกุและเกาะคีวชู 

พื้นที่ส่วนใหญ่ของเกาะฮนชูเป็นที่ราบสูงและภูเขาสูงชัน โดยมีภูเขาที่สูงที่สุดคือภูเขาฟูจิ บนเกาะฮนชูมีพื้นที่ราบทางด้านตะวันออกและทางใต้ ซึ่งเป็นที่ตั้งของเมืองสำคัญของญี่ปุ่น เช่น โตเกียว โยโกฮามะ นาโงยะ เกียวโต โอซากะ โคเบะ และฮิโรชิมะ ซึ่งเกาะฮนชูมีจำนวนประชากรหนาแน่นเป็นอันดับต้น ๆ ของโลก

## ดูเพิ่ม
* รายชื่อเกาะเรียงตามขนาด

## อ้างอิง


ฮนชู
ฮนชู
เกาะมาดากัสการ์

เกาะมาดากัสการ์|180px|thumb|right
**เกาะมาดากัสการ์** () เกาะมาดากัสการ์ตั้งอยู่ทางตะวันออกของทวีปแอฟริกาบนมหาสมุทรอินเดีย มีช่องแคบโมซัมบิกคั่นระหว่างเกาะกับฝั่งทวีปแอฟริกาห่างกันเพียง 300 ไมล์ เกาะมาดากัสการ์มีพื้นที่ 587,713 ตารางกิโลเมตร ถือเป็นเกาะที่มีขนาดใหญ่เป็นอันดับ 4 ของโลก ขนาดเท่า ๆ กับประเทศสเปน และเป็นเกาะที่ใหญ่ที่สุดในมหาสมุทรอินเดีย ซึ่งทั้งเกาะเป็นอาณาเขตของประเทศมาดากัสการ์ สภาพพื้นที่ส่วนใหญ่ของเกาะเป็นภูเขาสูงและที่ราบสูงในระดับตั้งแต่ 800-1800 เมตร มีที่ราบลุ่มอยู่ทางฝั่งตะวันออกของเกาะมีความยาวตั้งแต่เหนือจรดใต้

คำว่า "มาดากัสการ์" มีความหมายว่า "ดินแดนแห่งบรรพบุรุษ" เนื่องจากชาวพื้นเมืองที่นี่มีความเชื่อว่า เมื่อตายไปแล้ว วิญญาณของผู้ที่เสียชีวิตจะยังคงปกป้องสิ่งที่ชีวิตที่เหลือ เกาะมาดากัสการ์เริ่มมีมนุษย์เข้ามาอาศัยราว 2,000 ปีที่แล้ว ไม่ใช่มาจากผืนแผ่นดินใหญ่แอฟริกา หากแต่อพยพมาไกลจากอินโดนีเซีย

เกาะมาดากัสการ์เกิดขึ้นมาครั้งเมื่อติดเป็นผืนแผ่นดินเดียวกับมหาทวีปกอนด์วานา ที่ถือกำเนิดเมื่อ 180 ล้านปีก่อน จนกระทั่ง 140 ล้านปีก่อน กอนด์วานาได้แตกตัวแยกออกจากกัน เกาะมาดากัสการ์ได้แยกตัวออกมาจากทวีปแอฟริกาเมื่อ 70 ล้านปีก่อน โดยเริ่มแรกอยู่ติดกับส่วนที่เป็นอินเดียในปัจจุบัน จากนั้นเมื่อ 40 ล้านปีก่อน อินเดียได้แยกตัวลอยขึ้นเหนือไปชนกับภูมิภาคเอเชียใต้ จนให้เกิดเป็นแนวเทือกเขาหิมาลัย ในขณะที่เกาะมาดากัสการ์ได้อยู่ในแนวภูมิอากาศที่แห้งแล้ง ส่งผลให้ทางตอนใต้ของเกาะมีสภาพที่แห้งแล้ง แต่ต่อมาได้ค่อย ๆ เคลื่อนที่อย่างช้า ๆ จนกระทั่งอยู่ใน ณ ที่อยู่ปัจจุบัน เมื่อ 60 ล้านปีก่อน และได้รับผลกระทบจากพายุไซโคลนที่พัดกระหน่ำชายฝั่งตะวันออกของแอฟริกา ซึ่งอิทธิพลทำให้เกาะมาดากัสการ์มีสภาพอากาศและภูมิประเทศที่หลากหลายแตกต่างกันอย่างสุดขั้วในปัจจุบัน โดยมีฤดูแล้งนานถึงครึ่งปี และอีกครึ่งปีฝนตกหนัก ซึ่งปริมาณน้ำฝนที่ตกมาเฉลี่ยวันละ 10 นิ้ว ส่งผลให้น้ำท่วมเอ่อล้นเกิดเป็นแม่น้ำและทะเลสาบหลายแห่ง และทุกวันนี้ตัวเกาะก็ยังคงเคลื่อนที่ต่อไปในทางเหนือเฉลี่ยปีละ 3-4 นิ้ว

นั่นจึงทำให้เกาะมาดากัสการ์มีลักษณะของพืชพันธุ์และสัตว์ที่หลากหลายแห่งหนึ่งของโลก จนได้รับสมญาว่า "ทวีปที่ 8 ของโลก"  ในบางประเภทพบได้แต่เฉพาะบนเกาะนี้เท่านั้น จากการปรับตัววิวัฒนาการให้เข้ากับสภาพแวดล้อมที่อาศัย  เช่น ลีเมอร์ ซึ่งสภาพความหลากหลายของพืชและสัตว์บนเกาะถูกนำไปสร้างเป็นภาพยนตร์การ์ตูนโดยบริษัท ดรีมเวิร์กสแอนิเมชัน เรื่อง *[[มาดากัสการ์|มาดากัสการ์]]* ในปี ค.ศ. 2005

## อ้างอิง

## ดูเพิ่ม
* รายชื่อเกาะเรียงตามขนาด

มาดากัสการ์
หมวดหมู่:เกาะในมหาสมุทรอินเดีย
เรนโซ เปียโน

**เรนโซ เปียโน** () (14 กันยายน พ.ศ. 2480) สถาปนิกชาวอิตาลี เกิดที่เมืองเจนัว และได้รับการศึกษาที่โพลีเทคนีโกดีมีลาโน (มิลานโพลีเทคนิค) เขาได้ทำงานกับ หลุยส์ คาห์น และ มาโคว์สกี ในระหว่างปี 1965-1970 ต่อมาในช่วง 1971-1977 ก็ได้ทำงานร่วมกับ ริชาร์ด โรเจอรส์ โดยผลงานที่มีชื่อเสียงคือ Centre Georges Pompidou ที่กรุงปารีส

เรนโซ เปียโนได้รับรางวัลพริตซ์เกอร์ในปี ค.ศ. 1998

## อ้างอิง

## แหล่งข้อมูลอื่น
* เว็บไซต์อย่างเป็นทางการ เรนโซ เปียน เวิร์กชอป 
* ประวัติ เรนโซ เปียโน จากบล็อกดร.พร วิรุฬห์รักษ์

หมวดหมู่:สถาปนิกชาวอิตาลี
หมวดหมู่:ผู้ได้รับรางวัลพริตซ์เกอร์
หมวดหมู่:บุคคลจากเจโนวา
อะโดบี อิลลัสเตรเตอร์

**อะโดบี อิลลัสเตรเตอร์** () เป็นโปรแกรมวาดภาพกราฟิกแบบเวกเตอร์ ซึ่งพัฒนาโดยบริษัทอะโดบีซิสเต็มส์ รุ่นแรก ถูกพัฒนาขึ้นในปี ค.ศ. 1986 เพื่อใช้งานกับเครื่องแมคอินทอช และได้พัฒนารุ่นที่ 2 ออกมาให้ใช้งานได้กับวินโดวส์ ซึ่งได้รับความพึงพอใจ และ การตอบรับที่ดีจากผู้ใช้เป็นจำนวนมาก จนปัจจุบันได้พัฒนาออกมาจนถึงรุ่นที่ 17 และได้รวบรวมเข้าไปเป็น 1 ในโปรแกรมชุด Adobe Creative Suite

## รุ่นต่าง ๆ
* Adobe Illustrator 1.0 (Mac OS) (มกราคม ค.ศ. 1987)
* Adobe Illustrator 1.1 (Mac OS) (มีนาคม ค.ศ. 1997)
* Adobe Illustrator 88 (Mac OS) (มีนาคม ค.ศ. 1988)
* Adobe Illustrator 2.0 (Windows) (มกราคม ค.ศ. 1989)
* Adobe Illustrator 3.0 (Mac OS) (ตุลาคม ค.ศ. 1990)
* Adobe Illustrator 3.5 (Solaris, Silicon Graphics) (ค.ศ. 1990)
* Adobe Illustrator 4.0 (Windows) (พฤษภาคม ค.ศ. 1992)
* Adobe Illustrator 5.0 (Mac OS) (มิถุนายน ค.ศ. 1993)
* Adobe Illustrator 5.5 (Mac OS) (มิถุนายน ค.ศ. 1994)
* Adobe Illustrator 4.1 (Windows) (ค.ศ. 1995)
* Adobe Illustrator 6.0 (Mac OS) (กุมภาพันธ์ ค.ศ. 1996)
* Adobe Illustrator 7.0 (Mac/Windows) (พฤษภาคม ค.ศ. 1997)
* Adobe Illustrator 8.0 (Mac/Windows) (กันยายน ค.ศ. 1998)
* Adobe Illustrator 9.0 (Mac/Windows) (มิถุนายน ค.ศ. 2000)
* Adobe Illustrator 10.0 (Mac/Windows) (พฤศจิกายน ค.ศ. 2001)
* Adobe Illustrator CS (Mac/Windows) (11.0) (ตุลาคม ค.ศ. 2003)
* Adobe Illustrator CS2 (Mac/Windows) (12.0) (เมษายน ค.ศ. 2005)
* Adobe Illustrator CS3 (Mac/Windows) (13.0) (มีนาคม ค.ศ. 2007)
* Adobe Illustrator CS4 (Mac/Windows) (14.0) (มีนาคม ค.ศ. 2009)
* Adobe Illustrator CS5 (Mac/Windows) (15.0) (มีนาคม ค.ศ. 2010)
* Adobe Illustrator CS6 (Mac/Windows) (16.0) (มีนาคม ค.ศ. 2012)
* Adobe Illustrator CC (Mac/Windows) (17.0) (มีนาคม ค.ศ. 2015)

## โปรแกรมประเภทเดียวกัน
นอกจาก Adobe Illustrator แล้ว ยังมีโปรแกรมวาดภาพกราฟิกแบบเวกเตอร์ อีกหลายโปรแกรมที่พัฒนามาจากบริษัทอื่น ๆ เช่น
* ACD Canvas
* Macromedia FreeHand
* CorelDRAW
* Open Canvas
* Microsoft Expression Graphic Designer, based on Creature House Expression
* Microsoft Expression Interactive Designer
* Paint Shop Pro
* Vector Effects
* Xara Xtreme
ฯลฯ

## แหล่งข้อมูลอื่น
* Adobe Website

หมวดหมู่:ซอฟต์แวร์ของอะโดบี
หมวดหมู่:ซอฟต์แวร์กราฟิกส์
หมวดหมู่:การออกแบบกราฟิกส์
หมวดหมู่:ซอฟต์แวร์บนวินโดวส์
คู่กรด-เบส

ตามทฤษฎีของโยฮันน์ นิโคเลาส์ เบรินสเตดและทอมัส มาร์ติน ลาวรี หรือทฤษฎีกรด-เบสของเบรินสเตด-ลาวรี (Brønsted-Lowry) ที่ระบุไว้ว่า**คู่กรด-เบส** () คือสารประกอบสองตัว โดยตัวหนึ่งทำหน้าที่เป็นกรดในปฏิกิริยาไปข้างหน้า กับสารที่ทำหน้าที่เป็นเบสในปฏิกิริยาย้อนกลับ หรือในทางกลับกัน โดยสารที่เป็นคู่กรด-เบสกันจะมีจำนวนโปรตอนต่างกันอยู่ 1 โปรตอน และสารที่เป็นคู่กรดจะมีโปรตอน (H+) มากกว่าสารที่เป็นคู่เบส

## ตัวอย่างคู่กรด-เบส

หมวดหมู่:เคมีกรด-เบส
หมวดหมู่:เคมี
ภาษาสโลวัก

**ภาษาสโลวัก** () เป็นภาษากลุ่มสลาฟตะวันตกในกลุ่มเช็ก–สโลวัก ซึ่งเป็นส่วนหนึ่งของตระกูลภาษาอินโด-ยูโรเปียน เขียนด้วยอักษรละติน มีผู้พูดภาษาสโลวักเป็นภาษาแม่ประมาณ 5 ล้านคน ส่วนใหญ่มีเชื้อสายสโลวัก โดยมีสถานะเป็นภาษาราชการในประเทศสโลวาเกีย และเป็นหนึ่งใน 24 ภาษาราชการในสหภาพยุโรป

ภาษาสโลวักมีความใกล้ชิดกับภาษาเช็กมากจนถึงขั้นสามารถเข้าใจร่วมกันได้ในระดับสูงมาก เช่นเดียวกันกับภาษาโปแลนด์ 
คำศัพท์ในภาษานี้ได้รับอิทธิพลจากภาษาละติน เยอรมัน และกลุ่มภาษาสลาฟอื่น ๆ

## อ้างอิง

## บรรณานุกรม

*Dudok, D. (1993) Vznik a charakter slovenských nárečí v juhoslovanskej Vojvodine [The emergence and character of the Slovak dialects in Yugoslav Vojvodina]. *Zborník spolku vojvodinských slovakistov* 15. Nový Sad: Spolok vojvodinských slovakistov, pp.&nbsp;19–29.
* 
* 
*Musilová, K. and Sokolová, M. (2004) Funkčnost česko-slovenských kontaktových jevů v současnosti [The functionality of Czech-Slovak contact phenomena in the present-time]. In Fiala, J. and Machala, L. (eds.) *Studia Moravica I* (*AUPO, Facultas Philosophica Moravica* 1). Olomouc: Univerzita Palackého v Olomouci, pp.&nbsp;133–146.
*Nábělková, M. (2003) Súčasné kontexty slovensko-českej a česko-slovenskej medzijazykovosti [Contemporary contexts of the Slovak-Czech and Czech-Slovak interlinguality]. In Pospíšil, I. – Zelenka, M. (eds.) *Česko-slovenské vztahy v slovanských a středoevropských souvislostech (meziliterárnost a areál)*. Brno: ÚS FF MU, pp.&nbsp;89–122.
*Nábělková, M. (2006) V čom bližšie, v čom ďalej... Spisovná slovenčina vo vzťahu k spisovnej češtine a k obecnej češtine [In what closer, in what further... Standard Slovak in relation to Standard Czech and Common Czech]. In Gladkova, H. and Cvrček, V. (eds.) *Sociální aspekty spisovných jazyků slovanských*. Praha: Euroslavica, pp.&nbsp;93–106.
*Nábělková, M. (2007) Closely related languages in contact: Czech, Slovak, "Czechoslovak". *International Journal of the Sociology of Language* 183, pp.&nbsp;53–73.
*Nábělková, M. (2008) *Slovenčina a čeština v kontakte: Pokračovanie príbehu.* [Slovak and Czech in Contact: Continuation of the Story]. Bratislava/Praha: Veda/Filozofická fakulta Univerzity Karlovy. 364 pp., 
* 
*Sloboda, M. (2004) Slovensko-česká (semi)komunikace a vzájemná (ne)srozumitelnost [Slovak-Czech (semi)communication and the mutual (un)intelligibility]. *Čeština doma a ve světě* XII, No. 3–4, pp.&nbsp;208–220.
*Sokolová, M. (1995) České kontaktové javy v slovenčine [Czech contact phenomena in Slovak]. In Ondrejovič, S. and Šimková, M. (eds.) *Sociolingvistické aspekty výskumu súčasnej slovenčiny* (*Sociolinguistica Slovaca* 1). Bratislava: Veda, pp.&nbsp;188–206.
*Štolc, Jozef (1968) *Reč Slovákov v Juhoslávii I.: Zvuková a gramatická stavba* [The speech of the Slovaks in Yugoslavia: phonological and grammatical structure]. Bratislava: Vydavateľstvo Slovenskej akadémie vied.
*Štolc, Jozef (1994) *Slovenská dialektológia* [Slovak dialectology]. Ed. I. Ripka. Bratislava: Veda.

## อ่านเพิ่ม

* 
* 
* 

## แหล่งข้อมูลอื่น


สโลวัก
สโลวัก
สโลวัก
สโลวัก
สโลวัก
สโลวัก
แบบจำลองน้ำตก

thumb|ทฤษฎีแบบจำลองน้ำตก

**ทฤษฎีแบบจำลองน้ำตก** () เป็นการศึกษาถึงความเหมาะสม กำหนดปัญหา หรือการศึกษาความเป็นไปได้ (Feasibility Study) เป็นหน้าที่ของนักวิเคราะห์ระบบ ในการพัฒนาซอฟต์แวร์ จะเน้นศึกษาใน 5 ประการ คือ
# ความเหมาะสมทางด้านเทคนิค (Technical Feasibility) - ศึกษาด้านฮาร์ดแวร์ ซอฟต์แวร์ เหมาะสมหรือไม่
# ความเหมาะสมทางด้านการปฏิบัติงาน (Operational Feasibility) - การปฏิบัติงานซ้ำซ้อนหรือไม่ ตรงหรือไม่
# ความเหมาะสมทางด้านการเงิน (Financial Feasibility) - เปรียบเทียบความคุ้มค่า ผลตอบแทน ค่าใช้จ่าย
# ความเหมาะสมทางด้านเวลา (Schedule Feasibility) - พิจารณาเวลาในการสร้างระบบงาน การใช้เวลา
# ความเหมาะสมทางด้านบุคลากร (Human Feasibility) - ดูความพร้อมของบุคลากร การพัฒนาบุคลากร

**ขั้นตอนหลักของแบบจำลองน้ำตก**
# **การรวบรวมและวิเคราะห์ความต้องการ (Requirements Gathering and Analysis)**: ขั้นตอนนี้มุ่งเน้นไปที่การทำความเข้าใจความต้องการของผู้ใช้งาน ระบุปัญหา และกำหนดเป้าหมายของโครงการ
# **การออกแบบระบบ (System Design)**: ขั้นตอนนี้เป็นการออกแบบสถาปัตยกรรมของระบบ กำหนดโครงสร้าง โมดูล และส่วนประกอบต่าง ๆ ของซอฟต์แวร์
# **การดำเนินการ (Implementation)**: ขั้นตอนนี้เป็นการเขียนโปรแกรมตามการออกแบบที่กำหนดไว้
# **การทดสอบ (Testing)**: ขั้นตอนนี้เป็นการทดสอบซอฟต์แวร์เพื่อหาข้อผิดพลาดและตรวจสอบว่าระบบทำงานได้ตรงตามความต้องการ
# **การปรับใช้ (Deployment)**: ขั้นตอนนี้เป็นการติดตั้งซอฟต์แวร์ให้ผู้ใช้งานใช้งานจริง
# **การซ่อมบำรุง (Maintenance)**: ขั้นตอนนี้เป็นการแก้ไขข้อผิดพลาด เพิ่มเติมฟีเจอร์ และดูแลระบบหลังจากการใช้งานจริง

## อ้างอิง
* 

หมวดหมู่:การเขียนโปรแกรม
หมวดหมู่:แบบจำลอง
หมวดหมู่:การออกแบบ
ดิลโด

thumb|ดิลโดซิลิโคน
thumb|เลื่อยฉลุไฟฟ้าดิลโด

**ดิลโด** () หรือ **องคชาตเทียม** เป็นอวัยวะสืบพันธุ์เพศชายปลอม มักนำไปใช้ประกอบการร่วมเพศหรือการสำเร็จความใคร่ด้วยตนเอง โดยมักนิยมใช้กันในผู้หญิงและเกย์ โดยการสอดใส่เข้าไปในช่องคลอด​และทวารหนัก​ ในบางกรณีอาจใช้ในขณะที่มีเพศ​สัมพันธ์​ด้วย ดิลโดสามารถทำจากวัสดุหลายชนิด และมีรูปร่างเหมือนองคชาตของมนุษย์ที่ตั้งตรง โดยปกติทั่วไปแล้วจะมีความยาวเท่ากับองคชาตที่ตั้งตรง คือ 4 ถึง 6 นิ้ว (10 ถึง 15 ซม.) แต่บางอันอาจจะมีขนาดยาวกว่านี้ เส้นรอบวงของดิลโดโดยทั่วไปคือ 4 ถึง 5 นิ้ว (10 ถึง 13 ซม.)

หมวดหมู่:เซ็กซ์ทอย
อำเภอวาริชภูมิ

**วาริชภูมิ** เป็นอำเภอในจังหวัดสกลนคร เดิมเป็นพื้นที่ของอำเภอพรรณานิคม และอำเภอสว่างแดนดิน

## ที่ตั้งและอาณาเขต
อำเภอวาริชภูมิ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอสว่างแดนดินและอำเภอพังโคน
* **ทิศตะวันออก** ติดต่อกับอำเภอพังโคน อำเภอพรรณานิคม และอำเภอนิคมน้ำอูน
* **ทิศใต้** ติดต่อกับอำเภอนิคมน้ำอูน และอำเภอวังสามหมอ  (จังหวัดอุดรธานี)
* **ทิศตะวันตก** ติดต่อกับอำเภอส่องดาว

## ประวัติ
วาริชภูมิ เดิมเป็นอำเภอเก่าแก่ในจังหวัดสกลนคร ก่อนที่ปี พ.ศ. 2457 ทางมณฑลอุดรได้ยุบอำเภอวาริชภูมิที่มีผู้คนน้อย รวมเข้ากับท้องที่อำเภอพรรณานิคม ต่อมาพระยาสกลกิจวิจารย์ ผู้ว่าราชการจังหวัดสกลนครพิจารณาถึงปริมาณการงานและประชากรมากขึ้น จึงแยกตำบลวาริชภูมิ ตำบลปลาโหล อำเภอพรรณานิคม ทั้งนำตำบลหนองลาด ตำบลคำบ่อ ของอำเภอสว่างแดนดิน มารวมตั้งเป็น **กิ่งอำเภอวาริชภูมิ** ในวันที่ 20 มกราคม พ.ศ. 2568 และเปิดใช้ที่ว่าการกิ่งอำเภอวันที่ 1 เมษายน โดยกำหนดให้ขึ้นการปกครองกับอำเภอพรรณานิคม

กิ่งอำเภอวาริชภูมิมีประชากรและการพัฒนาพื้นที่มากขึ้นตามลำดับ จึงมีการยกฐานะเป็น **อำเภอวาริชภูมิ** ในวันที่ 23 กุมภาพันธ์ พ.ศ. 2496 ต่อมาได้แยกพื้นที่ตำบลวาริชภูมิ ตั้งเป็นตำบลนิคมน้ำอูน และรับพื้นที่ตำบลหนองปลิง ของอำเภอพรรณานิคม มารวมเข้ากับทางอำเภอ ก่อนที่จะแยกพื้นที่ออกไปตั้งเป็นกิ่งอำเภอนิคมน้ำอูน และแยกตำบลคำบ่อ จัดตั้งเป็นตำบลค้อเขียว เป็นตำบลลำดับที่ 5 ของทางอำเภอวาริชภูมิ จนถึงปัจจุบัน

## การแบ่งเขตการปกครอง
### การปกครองส่วนภูมิภาค
อำเภอวาริชภูมิแบ่งพื้นที่การปกครองออกเป็น 5 ตำบล 71 หมู่บ้าน ได้แก่

### การปกครองส่วนท้องถิ่น
ท้องที่อำเภอวาริชภูมิประกอบด้วยองค์กรปกครองส่วนท้องถิ่น 6 แห่ง ได้แก่
* **[[เทศบาลตำบลวาริชภูมิ]]** ครอบคลุมพื้นที่บางส่วนของตำบลวาริชภูมิ
* **เทศบาลตำบลปลาโหล** ครอบคลุมพื้นที่ตำบลปลาโหลทั้งตำบล
* **เทศบาลตำบลคำบ่อ** ครอบคลุมพื้นที่ตำบลคำบ่อทั้งตำบล
* **เทศบาลตำบลหนองลาด** ครอบคลุมพื้นที่ตำบลหนองลาดทั้งตำบล
* **องค์การบริหารส่วนตำบลวาริชภูมิ** ครอบคลุมพื้นที่ตำบลวาริชภูมิ (นอกเขตเทศบาลตำบลวาริชภูมิ)
* **องค์การบริหารส่วนตำบลค้อเขียว** ครอบคลุมพื้นที่ตำบลค้อเขียวทั้งตำบล

## อ้างอิง


วาริชภูมิ